Kuidas vahetate, lisate korpuseid omavahel ja kui sageli?  Kas kasutate emalahutusvõret ja kui kasutate, siis missuguste korpuste vahele paigutate?  Lembit Sirge õpetab, et alumist kaht korpust tuleb omavahel perioodiliselt  vahetada pea iga 12 päeva tagant, emalahutusvõre paigaldada teise korpuse peale, seejärel ülejäänud korpused vastavalt vajadusele. Aga üks mesindusõpik õpetab, et algul vahetada esimene ja teine korpus omavahel, aga siis kahe nädala pärast anda pesa laiendamiseks kolmas korpus, mis panna esimese ja teise korpuse vahele. Seejärel järgmisel laiendamisel enne neljanda korpuse kohalepaigutamist asetatakse kolmas korpus kõige alla taru põhjale, selle peale esimene korpus, siis kunstkärgedega täidetud neljas  korpus ja kõige peale endine teine korpus. Peameesaagi eel paigutatakse vastavalt vajadusele peale veel viies ja kuues korpus. Mis Te sellest kõigest arvate? Oleksin väga tänulik, kui kirjeldaksite kuidas vahetate ja lisate korpuseid Teie!